સંયુક્ત રાષ્ટ્ર(યુએન)ના મહાસચિવ એન્ટોનિયો ગુટેરસે આજે ભારતનાં સત્યા ત્રિપાઠીને સહાયક મહાસચિવ અને ન્યૂ યોર્ક કચેરીમાં યુએન પર્યાવરણ(યુએનઇપી)ના પ્રમુખ પદ પર નિયુક્ત કર્યા છે. તેઓ એક અર્થશાસ્ત્રી અને વકિલ છે. યુએનઇપીમાં વિકાસ માટે ૨૦૩૦ એજન્ડાના વરિષ્ઠ સલાહકાર રહી ચુક્યા છે. યુએન મહાસચિવના પ્રવક્તા સ્ટીફન દુજાર્રિકે જણાવ્યું કે, અર્થશાસ્ત્રી અને ૩૫ વર્ષોનાં અનુભવી વકિલ ત્રિપાઠી ૧૯૯૮થી આફ્રિકા, એશિયા અને યુરોપ માટે કાર્ય કરી રહ્યા છે.